A Magyar Nemzeti Tanács (továbbiakban: Tanács) a Tanács Alapszabályának 16. szakasza (1.) bekezdésének h.) pontja, alapján (elfogadva 2011. október 20-án H/56/2011 iratszám alatt), és a Hét Nap Közvállalat alapítói jogainak átvételéről és a Hét Nap Közvállalat Hét Nap Kft.-vé átalakításáról szóló határozat 7. szakasza (1) bekezdésének 1. pontja (elfogadva 2004. szeptember 10.-én 5/2004 iratszám, 2006. november 27.én 6/2006 iratszám, 2010. november 29-én 29/2010 iratszám és 2012. január 29-én H/2/2012 iratszám alatt) alapján a Tanács XXI. rendes ülésén, 2012. május 14-én meghozza

***A HÉT NAP KÖZVÁLLALAT ALAPÍTÓI JOGAINAK ÁTVÉTELÉRŐL ÉS A HÉT NAP KÖZVÁLLALAT HÉT NAP LAPKIADÓ KFT.-VÉ ÁTALAKÍTÁSÁRÓL SZÓLÓ HATÁROZAT MÓDOSÍTÁSÁRÓL SZÓLÓ***

***H A T Á R O Z A T ÁT***

***1. szakasz***

Ezen határozattal a Magyar Nemzeti Tanács módosítja *A Hét Nap Közvállalat alapítói jogainak átvételéről és a Hét Nap Közvállalat Hét Nap Lapkiadó kft.-vé átalakításáról szóló határozatot* (a Magyar Nemzeti Tanács 5/2004, 6/2006-egységes szerkezetbe foglalt szöveg, 29/2010 és H/2/2012 iratszámú határozatai – a továbbiakban: alapító okirat).

***2. szakasz***

A 2. szakasz a következőképpen módosul:

A társaság teljes és rövidített cégnév alatt működik.

A társaság teljes cégneve szerb nyelven: D.o.o. zanovinsko-izdavačku delatnostHétNapLapkiadóKft. Subotica,

A társaság teljes cégneve magyar nyelven: Hét Nap Lapkiadó Kft. Szabadka,

A társaság rövidített cégneve szerb nyelven: D.o.o. Hét Nap Kft. Subotica,

A társaság rövidített cégneve magyar nyelven: Hét Nap Kft. Szabadka,

A Hét Nap Kft. székhelye: Lazar Nešića tér 1/VI., Szabadka.

***3. szakasz***

A 8/c szakasz 11. pontja következőképpen módosul:

***„*** 11. dönt a hosszú távú, rövidlеjáratú valamint a beruházási célú hitelek felvételéről, ***„***

***4. szakasz***

A 14. szakasz a következőképpen módosul:

***„***A Hét Nap Kft. igazgatója a Hét Nap ügyvezető szerve.

A Hét Nap Kft. igazgatója:

1. képviseli a Hét Nap Kft.-t,
2. megszervezi és irányítja a Hét Nap Kft. gazdálkodását,
3. külön gondot visel a Hét Nap Kft. nyereséges gazdálkodásáról,
4. határozatokat, szabályzatokat és egyéb, a Hét Nap Kft. gazdálkodásának kérdéseit általános jelleggel szabályozó általános aktusokat hoz,
5. gondoskodik és felelősséggel tartozik a Hét Nap Kft. működésének törvényességéért,
6. végrehajtja az Alapító és a Taggyűlési Jogokat Gyakorló Testület döntéseit, valamint intézkedéseket foganatosít azok végrehajtására,
7. megfogalmazza a Hét Nap Kft. a munka-, fejlesztési és üzleti tervére vonatkozó javaslatot és intézkedéseket foganatosít azok végrehajtására,
8. megállapítja az új munkahelyek nyitásának szükségességét, a betöltésükhöz előírt iskolai végzettség típusát és fokozatát, továbbá az egyéb munkafeltételeket,
9. megköti és felmondja a munkaszerződéseket,
10. hitelszerződéseket köt,
11. dönt más személyeknek a társaság a képviseletére való joggal történő felruházásáról és a képviseleti jog visszavonásáról,
12. a társaság működéséhez szükséges bizottságokat alakít,
13. javaslatot tesz a Taggyűlési Jogokat Gyakorló Testület tagjai illetményének mértékére vonatkozóan,
14. egyéb, jogszabály, továbbá jelen határozat, valamint a Hét Nap Kft. egyéb aktusai által a hatáskörébe utalt feladatot lát el.***”***

***5. szakasz***

A 14/b szakasz után új 14/b/1 szakasz kerül hozzáadásra a következők szerint:

***„***Megbízott igazgató

14/b/1 szakasz

Az alapító nyilvános pályázat lefolytatása nélkül nevezheti ki a kft. megbízott igazgatóját abban az esetben, amikor az igazgató megbízatása a mandátuma lejárta előtt ér véget, illetve ha az igazgatói munkakörre kiírt pályázat sikertelenül zárul le.

A megbízott igazgató ezt a munkakört legfeljebb egy évig láthatja el.

Az intézmény igazgatójának jogai, kötelezettségei és felelőssége a megbízott igazgatóra is vonatkoznak.***”***

***6. szakasz***

A 14/g szakasz után új 14/g/1 szakasz kerül hozzáadásra a következők szerint:

***„***Megbízott főszerkesztő

14/g/1 szakasz

Az alapító nyilvános pályázat lefolytatása nélkül nevezheti ki a Hét Nap című napilap megbízott főszerkesztőjét abban az esetben, amikor a főszerkesztő megbízatása a mandátuma lejárta előtt ér véget, illetve ha a főszerkesztői munkakörre kiírt pályázat sikertelenül zárul le.

A megbízott főszerkesztő ezt a munkakört legfeljebb egy évig láthatja el.

A Hét Nap című napilap főszerkesztőjének jogai, kötelezettségei és felelőssége a megbízott főszerkesztőjére is vonatkoznak.***”***

***7. szakasz***

Felhatalmazást kap a Magyar Nemzeti Tanács elnöke és a Magyar Nemzeti Tanács Közigazgatási Hivatalának vezetője, hogy elkészítsék az alapító okirat egységes szerkezetbe foglalt szövegét magyar, valamint szerb nyelven.

Eltérés esetén a magyar nyelvű szöveg az irányadó.

***8. szakasz***

Jelen határozat az elfogadásának napján lép hatályba.

Jelen határozat az Alapító honlapján, valamint az Alapító, továbbá a Hét Nap Kft. hirdetőtábláján kerül közzétételre.

***MAGYAR NEMZETI TANÁCS***

***Szabadka, Ago Mamužić u 11./II.***

***Iratszám: \_\_H/8/2012\_\_\_***

***Kelt: \_\_2012. május 14-én\_\_\_***

ifj. dr. Korhecz Tamás Várkonyi Zsolt

elnök jegyző